Николаевка (Минзәлә районы)

Николаевка — Татарстан Республикасының Минзәлә районында урнашкан авыл. Минзәлә елгасыннан 3 км ераклыкта, Минзәлә шәһәреннән 25 км көньяк-көнчыгышка таба, Йомры Ялан (рус. “Круглое Поле”) тимер юл станциясеннән 105 км ераклыкта, төньяк-көнчыгыш яктан 12 км Казан-Уфа автотрассасында урнашкан. 1876 елда Николавкада 89 хужалык булып, аларда 551 кеше яшәгән, соңгы халык санын исәпкә алу буенча авылда 467 кеше исәпләнгән. Николаевка авылының тарихы Николаевка авылы тарихы Россия империясенең 18 гасырда алып барган сәясәте белән бәйле. Бертуган алпавытлар Матвей һәм Никита Можаровларның шушы төбәктәге шактый гына татар авылларын җирләре, болыннары һәм урманнары белән бергә сатып ала. Шушы бертуганнарның тагын берсе – Николай Моҗаров хәзерге Башкортстандагы Урмы, Йөзмә, Татарстанның Зәй районындагы күп авыллар белән бергә, Тауборын авылын да бик күп җирләре белән сатып ала. Тауборыннан куылган татарлар урынына Можаров Пенза, Тамбов һәм Смоленск губерналарындагы авылларның крестьяннарын күчереп утырта. Һәм шушы Тауборын 18 гасыр азагында Можаровның үз исеме белән, ягъни Николавка дип атала башлый. Халык саны 2020 елгы халык санын алу нәтиҗәләре буенча биредә 329 кеше яши, шул исәптән: урыслар — 82,37%, татарлар — 16,41%, башка халыклар — 0,91%, милләтен күрсәтмәүчеләр — 0,30%. Николаевка авылының халык шөгыле Крестьяннарның күпчелеге җир эшкәртү, мал асрау, таш чыгарып, алардан амбарлар, терлек абзарлары төзү белән шөгыльләнгән. Бүгенге көндә Николаевка мәдәният йорты каршында эшләп килүче “Рябинушка” һәм “Калинка” рус фольклор ансамбльләре белән танылган. Климат Климат уртача континенталь. Кёппен-Гейгер климатлар классификациясе буенча климатның коды: Dfb. Уртача еллык һава температурасы 3.8 °C. Искәрмәләр Чыганаклар Мәйдан 12/2006 Мензелинский край: история и современность/ Сост: Ю.Ю. Юсупов, М.Н.Сафиуллин. – М.: 2006. – 497с. Татарская энциклопедия, Институт Татарской энциклопедии (ИТЭ) Академии наук РТ.